Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 724/13/8806	Košice, 13.12.2013
EEČ : 2-65-389-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX-okolie pod spisovou značkou ORP-104/DI-KS-2013.
           dňa 24.07.2013, v čase o 12.40 hod., v obci Seňa, okr. XXXXX - okolie viedla osobné motorové vozidlo VW Passat evč.: KS-109DE z vedľajšej cesty na cestu hlavnú I/68, kde v križovatke pred rodinným domom č. 329 nedala prednosť premávajúcemu motocyklu zn. Malaguti F 15, v dôsledku čoho došlo k zrážke, pri ktorej vodič motocykla XXXXX utrpel zranenia s dobou liečenia 4-5 týždňov, bola mu spôsobená škoda na motocykli 400,-€, poškodením mobilného telefónu škoda vo výške 150,-€, poškodením hodiniek Casio škoda vo výške 100,-€ a spolumajiteľovi osobného motorového vozidla VW Passat XXXXX škoda vo výške 500,-€ 

Odôvodnenie: 
     Uznesením policajta ODI PZ XXXXX - okolie, , sp. zn. ORP-104/DI-KS-2013 z 28.08.2013 bolo vznesené obvinenie XXXXX za prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
 
      Z preskúmania spisového materiálu vyplýva, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

    Obvinená s poškodenými uzavrela dňa 08.11.2013 na Okresnom súde XXXXX - okolie za asistencie probačného a mediačného úradníka dohodu o zmieri.

    V rámci vyššie uvedeného konania boli s obvinenou a poškodenými vykonané individuálne jednania. 

      Poškodený XXXXX uviedol, že neuplatňuje žiadnu škodu.

    Poškodený XXXXX súhlasil s náhradou škody prostredníctvom povinného zmluvného poistenia motorového vozidla poisťovne Wustenrot a.s. z podnetu obvinenej XXXXX, ktorá dňa 24.07.2013 učinila oznámenie o poistnej udalosti. 

    Obvinená slobodne, vážne, zrozumiteľne a určito vyhlásila, že spáchala skutok, za ktorý je trestne stíhaná a svoje konanie oľutovala.
 
    Dňa 08.11.2013 obvinená zložila na účet Okresnej prokuratúry XXXXX - okolie peňažnú sumu na všeobecne prospešné účely vo výške 34 € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.

    Obvinená a poškodení s týmto spôsobom vybavenia veci vyslovili súhlas.

    Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

    Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Volkai
prokurátor